By IxlosOrg on 09/11/2019 МАҚОЛАЛАР ТЎҒРИЛАНИШИ ЛОЗИМ БЎЛГАН ТУШУНЧАЛАР\nКўп одамлар, ўша мисли кўрилмаган жамият аъзоларидан “ла илаҳа иллаллоҳ” калимасининг барча тақозолари талаб қилинганига ва у уларга барча таъсирлари билан таъсир ўтказганига сабаб – улар бундан аввал мушрик эдилар, агар бундан бошқача ҳолатда бўлганларида эди, улардан фақатгина тасдиқ ва иқрор талаб қилинган бўлар эди, деб ўйлайди.\nБу эса, иржоъ (яъни амалсиз иймон етарлидир дейдиган оқим) фикрининг ислом умматига қилган катта жиноятидир. Бу жиноят бошқа омиллар билан қўшилиб, тадрижий равишда “ла илаҳа иллаллоҳ” калимасини ўз ҳақиқий маъносидан узоқлаштириб келди, бора-бора уни тилда айтиб қўйиладиган оддий руҳсиз калимага айлантириб қўйди.\nБу гумон билан баҳсга киришишдан олдин “ла илаҳа иллаллоҳ” калимасининг Мадинадаги мўминларда бўлган кўринишини бироз эслаб ўтсак.\nДастлаб айтиб ўтганимиздек, “ла илаҳа иллаллоҳ” калимасига бўлган даъват Мадинада тўхтаб қолгани йўқ. Чунки бу калима йўлнинг бошида бир марта айтиб қўйиладиган ва кейин бошқа мавзуга ўтиб кетиладиган бир сўз эмас. Балки у йўлнинг бошида айтилади, кейин бошқа барча мавзуларга у билан биргаликда ўтилади.\nБунга ойдинлик киритиш учун Мадинада нозил бўлган суралардан бир намуна келтирамиз. Исломий давлат қурилгандан сўнг янги жамиятдаги мўминларнинг ҳаётларини тартибга солишга тааллуқли турли мавзуларни ўз ичига олган “Бақара” сураси даставвал соғлом ақидага эга бўлиб, тўғри йўлда мустаҳкам бўлган ва фарз қилинган ибодатларни адо этган мўминларнинг сифатларини зикр этиб, бундай деди:\n“Алиф, лом, мим. (Ҳақ эканига) ҳеч қандай шак-шубҳа бўлмаган ушбу Китоб ғойибга ишонадиган, намозни тўкис адо этадиган ва Биз ризқ қилиб берган нарсалардан инфоқ-эҳсон қиладиган тақволи кишилар учун раҳбар-йўлбошчидир. Улар сизга нозил қилинган ва сиздан илгари туширилган нарсаларга (динларга) иймон келтирадилар ва охират кунига аниқ ишонадилар. Ана ўшалар Парвардигорларидан келган ҳидоят устидадирлар ва ана ўшалар нажот топувчилардир” (Бақара, 1-5).\nУшбу иймон келтирган, тақволи бўлган ва нажот топувчи кишиларга нима деб айтилади? Улар тасдиқ ва иқрорнинг шартларини ўзларида мужассам қилибгина қолмай, бунга қўшимча, намозни адо этишар ва закот беришар эди. Чунки ўша даврда намоз билан закот ибодати фарз қилинган эди.\nУларга: “Шу қилган амалларингиз кифоя, сизлар мақсадга эришдингиз ва жаннатнинг калитини қўлга киритдингиз”, дейиладими? Ёки “Аллоҳ таоло сизларга яна буни, буни ва буни фарз қилди. Бу фарзларни бажаришда ихтиёрли эмассизлар, уларни қилишингиз шарт!” дейиладими?\nЧинакам иймон тасдиқ ва иқрорнинг ўзи билангина ҳосил бўлмаслигини, балки иймон борлигини кўрсатадиган муайян амалларни бажариш зарур эканини аниқ билиб олишлари учун уларга:\n“Яхшилик юзларингизни машриқ ва мағриб томонга буришингиз эмас, балки Аллоҳга, охират кунига, фаришталарга, китобларга, пайғамбарларга иймон келтирган, ўзи яхши кўриб туриб молини қариндош-уруғларига, етим-есирларга, мискинларга, мусофирларга, сўровчиларга ва қулларни озод қилиш йўлида берадиган, намозни тўкис адо қиладиган, закотни берадиган кишилар ва аҳдлашганларида аҳдларига вафо қилувчилар ва хусусан оғир-енгил кунларда ва жангу жадал пайтида сабр-тоқат қилувчилар яхши кишилардир. Ана ўшалар чин иймонли кишилардир ва ана ўшалар асл тақводорлардир“, (Бақара, 177) дейиладими?\n“Оли Имрон” сураси тўлалигича “ла илаҳа иллаллоҳ” калимаси мавзусида баҳс юритади. Сура ақидага тааллуқли қуйидаги оятлар билан бошланади:\n“Алиф, лом, мим. Аллоҳ ягона ҳақ илоҳдир, Ундан ўзга илоҳ йўқдир. У тирик ва абадий турувчидир. У сизга (эй Муҳаммад), ўзидан аввалги китобларни тасдиқловчи бўлган бу Китобни ҳақ билан нозил қилди. Илгари одамларни ҳақ йўлга йўллаш учун Таврот ва Инжилни туширган эди. Энди ҳақ билан ноҳақни ажратувчи (Қуръонни) нозил қилди” (Оли Имрон, 1-4).\nБу сура ақиданинг тамойиллари ҳақида батафсил сўзлайди ва қўшимчасига ақида тақозоларини ҳам баён қилади. Бу тақозолар сирасидан ўрин олган, ер юзида ҳақ қарор топиши учун жорий этилган уруш масаласига ҳам ойдинлик киритади. Сурада айнан мана шу улкан тарбиявий дарс зикр этилади:\n“190. Осмонлар ва ернинг яралишида ҳамда кеча ва кундузнинг алмашиниб туришида ақл эгалари учун (бир яратувчи ва бошқариб турувчи зот мавжуд эканига) аломатлар борлиги шубҳасиздир. 191. Улар турганда ҳам, ўтирганда ҳам, ётганда ҳам Аллоҳни эслайдилар ҳамда осмонлар ва ернинг яралиши ҳақида тафаккур қилиб (дейдилар): «Парвардигоро, бу (борлиқ)ни беҳуда яратганинг йўқ! Сен (беҳуда бирон иш қилиш айбидан) поксан! Ўзинг бизни жаҳаннам азобидан асрагил! 192. Парвардигоро, албатта Сен кимни жаҳаннамга киритсанг, муҳаққақ уни расво қилурсан. Ва бундай золимлар учун ҳеч қандай ёрдамчи йўқдир. 193. Парвардигоро, биз: «Парвардигорингизга иймон келтирингиз!» деб иймонга чорлаган жарчи (Муҳаммад алайҳиссаломнинг нидолари)ни эшитиб, иймон келтирдик. Парвардигоро, бизнинг гуноҳларимизни мағфират қил, қилган ёмонликларимизни (номаи аъмолимиздан) ўчир ва бизни яхшилар билан бирга вафот эттир! 194. Парвардигоро, бизга пайғамбарларинг орқали ваъда қилган нарсаларингни (жаннат, мағфират, висолингдан баҳраманд этиш каби неъматларингни) ато қил ва бизни қиёмат кунида расво қилма! Албатта, Сен ваъдангга хилоф қилмагайсан». 195. Парвардигорлари уларнинг дуоларини ижобат қилиб деди: «Мен сизлардан бирон амал қилувчи эркак ё аёлнинг амалини зое қилмагайман. Зеро бировингиз бировингиздансиз. (Яъни эркак аёлдан, аёл эркакдан дунёга келган.) Мен ватанларидан ҳижрат қилган, диёрларидан қувилган, Менинг йўлимда азиятлар чеккан ва (Менинг йўлимда) жанг қилиб, қатл этилган зотларнинг гуноҳларини ўчираман ва уларни – Аллоҳ ҳузуридан мукофот ўлароқ – тагларидан дарёлар оқиб турадиган жаннатларга киритаман. Энг гўзал савоб – мукофот Аллоҳ ҳузуридадир» (Оли Имрон, 190-195).\nУ зотлар турганда ҳам, ўтирганда ҳам, ётганда ҳам Аллоҳни қалблари ва аъзолари билан зикр этадиган ҳақиқий мўминлардир. Улар еру осмонларнинг яралишида фикр юритадилар. Уларнинг бекордан-бекорга эмас, балки ҳақ билан яралганини англаб етадилар. Ҳақ эса инсонларни ҳаётда қилган амалларига яраша ҳисоб-китоб қилишни тақозо этади. Албатта, қайта тирилиш, ҳисоб-китоб қилиниш, мукофот ёки жазо олиш ҳақдир. Шунинг учун улар Аллоҳдан уларни дўзах оташидан асрашини ва жаннатига киритишини ёлвориб сўрайдилар, чақириқ учун дарҳол лаббай деб жавоб қиладилар. Дарҳақиқат, улар Пайғамбар саллаллоҳу алайҳи ва салламнинг иймонга бўлган чақириқларини эшитган заҳоти у зотга иймон келтирган эдилар. Чинакам мўминларнинг аҳволлари ва сифатлари мана шудир. Аллоҳ таоло уларнинг дуоларини ижобат қилганини хабарини берди. Нима сабабдан Аллоҳ таоло дуоларини ижобат қилди? Тасдиқ ва иқрорлари учунми? Ёки тафаккур ва тадаббурлари учунми? Ёки тўхтовсиз зикр қилишгани учунми? Ёки дўзахдан паноҳ тилашгани ва жаннатга киритишни Аллоҳдан ёлвориб сўрашгани учунми? Ёки булардан ташқари, бу марҳаматларнинг барчасини тақозо этувчи яна бошқа нарса борми?\n“Парвардигорлари уларнинг дуоларини ижобат қилиб деди: Мен сизлардан бирон амал қилувчи эркак ё аёлнинг амалини зое қилмагайман“.\nТарбиявий йўлланма ойдек равшан кўриниб турибди. Демак, Аллоҳ ижобат қилиши учун фикр юритиш, тадаббур қилиш ва зикр қилиш амалга айланиши керак. “Оли Имрон” сураси ер юзида ҳақ қарор топиши йўлида жиҳод олиб бориш мавзусида сўз юритгани боис юқоридаги оят гап оқимига мувофиқ келадиган амаллардан бир нечтасини кўрсатди. Жумладан, Аллоҳ йўлида ҳижрат қилганларни, Аллоҳ йўлида ватанларидан ҳайдалганларни, Аллоҳ йўлида азият чекканларни ва Аллоҳ йўлида қатл этилганларни зикр қилди. Талаб қилинган ишлар шугина амаллар бўлгани учун эмас, балки гапнинг оқимига мувофиқ келгани учун улар зикр этилди.\nAvvalgi maqolaДард ва даво (55): Гуноҳнинг касофати (15) Гуноҳ – Аллоҳ бандани унутишига сабаб бўлади (2)\nKeyingi maqola Муслима аёлнинг бирламчи вазифалари (14)


Фарғонада табиий газ ўғирланиши билан боғлиқ ҳолатлар аниқланди\n“Ҳудудгаз Фарғона” МЧЖ томонидан Фарғона вилояти аҳолиси ва ижтимоий соҳа вакилларини бир маромда табиий газ билан барқарор таъминлаш мақсадида доимий назорат тадбирлари ўтказилмоқда.\nЖорий йилнинг 12 май куни “Ҳудудгаз Фарғона” МЧЖ томонидан, Мажбурий ижро бюроси ходимлари билан биргаликда шаҳардаги оҳак ишлаб чиқариш корхоналарини табиий газдан оқилона фойдаланиши ҳолати назорат тартибида ўрганилди.\nНазорат вақтида Ўзбекистон тумани, Қизилбоғ қишлоғи ҳудудида “BUSINESS TRADE ROOTS” МЧЖ томонидан оҳак маҳсулоти пишириш учун корхонага ўрнатилган электрон газ ҳисоблаш ускунасидан олдин, қувурдаги фильтрга қўлбола жумрак пайванд қилиб, тўғридан тўри “байпас” усули орқали резина шланг улаган ҳолда, табиий газдан ноқонуний фойдаланаётганлиги аниқланди.\nМазкур истеъмолчи “Қўқон-3” газ тақсимлаш шаҳобчаси орқали тўғридан-тўғри газ тармоғига уланган. Ушбу оҳак цехида 3 та хумдон мавжуд бўлиб, шундан 2 та хумдон ишчи ҳолатдалиги маълум бўлди.\nМазкур хумдонларнинг ҳар бирида 16 тадан жами 32 та, диаметри 25 мм.ли ностандарт газ ёндиргичлар мавжуд. Ҳар бир ностандарт газ ёндиргичдаги табиий газ босими 30 мм. сув устунига тенглиги аниқланди.\nУшбу ҳолат юзасидан, жойида Мажбурий ижро бюроси Қўқон шаҳар бўлими тезкор гуруҳи ходимлари иштирокида №0002084-сонли далолатнома расмийлаштирилиб, оҳак ишлаб чиқариш цехи фаолияти тўхтатилди. Етказилган зарар суммасини аниқлаш учун маълумотлар лойиҳа институтига тақдим этилди. Институт тақдим этувчи хулоса асосида якуний хисоб-китоблар қилиниб, қонунуий чора кўрилиши белгиланди.\nФурсатдан фойдаланиб, “Ҳудудгаз Фарғона” МЧЖ вилоят аҳолиси ва ижтимоий соҳа вакилларини бир маромда табиий газ билан барқарор таъминлаш мақсадида доимий назорат тадбирлари давом эттирилишини маълум қилади.\nТабиий газ билан боғлиқ шу каби қонунбузарлик ҳолатлари гувоҳи бўлсангиз, “104” марказлаштирилган ягона телефон рақамига қўнғироқ қилиб хабар беришингизни сўраймиз.\n“Ҳудудгаз Фарғона” МЧЖ Матбуот хизмати


Samsung Uzbekistan харидорларни лақиллатяпти...ми?! - Terabayt.Uz\nSamsung Uzbekistan компаниясига Note 10 сериясига тегишли смартфонлардан бирини олдиндан буюртма қилиш акцияси доирасида истеъмолчилар томонидан оммавий тарзда катта эътирозлар билдирилмоқда. Facebook’даги Потребители.Уз гуруҳига жойлаштирилган мурожаатда айтилишича компаниядагилар бир қатор хатоликларга йўл қўйган ёки очиқдан очиқ мижозларнинг устидан кулишган.\n“Бугун акция доирасида Galaxy Watch олиши керак бўлган кўплаб ҳаридорлар муаммога дуч келишди. Смартфонга аввалдан буюртма берган (шахсан мен 08.08.2019 санасида буюртма қилганман) ва сотиб олганлар акция доирасида ўз соатларини қўлга кирита олишмади. Бугун промо нуқтага 13 та соатни олиб келишди ва бошқа соат бўлмаслигини айтишди. Шунингдек, промо нуқтадагилар акция доирасида бутун Тошкент ёки Ўзбекистон учун бор йўғи 70 дона смарт-соат ажратилганини айтиб ўтишди. Қолаверса, аввалдан буюртма хеч қандай аҳамиятга эга эмас экан. Агар бундай бўлса аввалдан буюртма қилишдан нима наф? Бу жуда ёмон ҳолат. Одамлар 30-куни промо нуқтага келганликларини, бироқ, у ер ёпиқ бўлганлигини айтиб шикоят қилишди. Мен 31-куни келганимда ҳам дўкон ёпиқ эди. Мен бу ҳақда Samsung’нинг Facebook’даги саҳифасига ёздим. Ўша жойда биз жамоавий мурожаатнома ёздик. Ушбу мурожаатномани эртага Samsung офисига тақдим қиламиз. Ушбу ҳолат тез орада ижобий ҳал қилинади деган умиддамиз. Акс ҳолда компания ўз имиджи ва брендига бўлган ишончни йўқотиши турган гап. Телефон Маликадан сотиб олинганди.” – дея пост қолдирган жабрланувчилардан бири. Постга мурожаатнома матни ҳам илова қилинган. Қуйида ушбу суратни кўришингиз мумкин.\nҲозирча бўлиб ўтган вазият юзасидан Samsung компанияси томонидан расмий тушунтириш берилмади. Шунингдек, Ўзбекистон Истеъмолчилар ҳуқуқларини ҳимоя қилиш жамиятлари Федерацияси ушбу вазият юзасидан текширув олиб боришини кутиб қоламиз.\n#Samsung #фирибгарлик #Samsung Galaxy Note 10 #Samsung Galaxy Note 10+


2025 йилга бориб Ўзбекистон тўлақонли электр энергия экспорт қилувчи мамлакатга айланиши керак — Мутахассис - Халқ сўзи\n01:03 05 Декабрь 2020 Жамият\nЖурналистлар учун ташкил этилган пресс-турда ОАВ ходимлари Сариосиё туманидаги «Тўпаланг» сув омбори, гидроэлектр станцияси фаолияти билан яқиндан танишди.\nУнда «Халқ сўзи» мухбири "Toʼpalang HPD Platinum" МЧЖ директори ўринбосари Саъдулла Асадовга бир қатор саволлар билан мурожаат қилди.\n— Гидроэнергиянинг энг арзон энергия эканлиги ҳақида айтингиз. Шу ҳақда батафсилроқ маълумот берсангиз?\n— Гидроэнергетика арзон энергия, чунки бепул, табиий ресурс — оқиб келаётган сувдан олинади. Шу боис арзон, фақатгина қуриладиган Гидроэлектр станция учун маблағ зарур бўлади, холос. Иссиқлик электр станциялари электр энергияси олиш учун газ, кўмир ёки мазут ишлатилади. Шу боис уларда ишлаб чиқариладиган энергия қиммат бўлади. ГЭС ўзига кетган харажатни 3 йилда қопласа, ИЭСлар 15 йилда қоплайди.\n— Қурилиш нархичи? ГЭСни қуриш ИЭСга қараганда арзонга тушадими?\n— Бу ГЭСнинг ҳажмига ҳам боғлиқ.\n— Бугун Ўзбекистонда ишлаб чиқарилаётган жами энергия миқдорида ГЭСларнинг улуши қандай?\n— 2014 йили Ўзбекистонда умумий ишлаб чиқариладиган электр энергия ҳажмида гидроэлектр энергияси бор-йўғи 6 фоизни ташкил қилган. 2017 йилда 2021 йилга қадар гидроэнергетикани ривожлантириш дастури қабул қилинган. Шунга асосан бу кўрсаткич 26 фоизга қадар чиқарилиши керак. Бу натижага эришсак ва ИЭС чиқараётган электр энергияни ҳам қўшиб ҳисобласак, Ўзбекистон ўзининг энергияга бўлган эҳтиёжини тўла қондира олади. Бу дегани, 2025 йилга бориб Ўзбекистон тўлақонли электр энергияни экспорт қилувчи мамлакатга айланиши керак. Чунки қайси давлат электр энергияни экспорт қилса, бу унинг иқтисодий қудрати юқорилигидан дарак беради. Қўшниларимизда электр энергияга эҳтиёж бор. Масалан, Афғонистонда.\n— ИЭСда ишлаб чиқарилган ва ГЭСда ишлаб чиқарилган электр энергиясининг таннархини ҳам солиштирсак. Хўш, таннархдаги фарқ қанча?\n—Ҳозирги таннарх бўйича аниқ маълумотим йўқ. Аммо 2014-2015 йилларда ГЭСларда ишлаб чиқариладиган 1 кв электр энергиянинг таннархи 40-45 центни, ИЭСларда 3-3,5 АҚШ долларни ташкил этар эди.\n— ГЭСлар фақат мана шундай тоғли ҳудудларда қуриладими?\n— Йўқ. ГЭСни ҳамма жойда қуриш мумкин. Башарти дарё бўлса. Чунки унинг ишлаши учун мунтазам оқувчи сув ҳавзаси керак. Мамлакатимиз ҳудудидан бошланиб, мамлакатимиз ҳудудда оқадиган катта дарёлар, мен билганим Ўзбекистонда 2 та. Улар Тўпаланг ва Писком (Тошкент вилояти) дарёлари. Қолганларининг ё суви кам, ё бошқа давлат ҳудудидан бошланган. Бошқа давлат билан боғлиқ бўлса, у шерикчилик бўлиб қолади. Бу эса ўзимизники.


Президент арчаси: БОЛАЖОНЛАР ЧЕҲРАСИГА КЎЧГАН БАХТ - AUZ.UZ\nПрезидент арчаси: БОЛАЖОНЛАР ЧЕҲРАСИГА КЎЧГАН БАХТ\nАрча байрамининг ўзига хос нашидаси бор. Аммо "Президент арчаси" тадбирининг завқи ўзгача. Зеро, бунда бахтиёр болаликнинг таърифларга сиғмас шукуҳи намоён. Вилоят қўғирчоқ театрида бўлиб ўтган мазкур тадбир тантаналари ҳар йилгидан ёрқин ва эсда қоларли ташкил этилди.\nВилоятимиз шаҳар ва туманларидан келган болажонлар қишнинг совуғини канда қилмай театр атрофидаги турли атракционларда мириқиб ўйнадилар. Уларни "сеҳрли эшик" очилиб, кўм-кўк арча "кутиб олди". Скрипкачи ёшлар ижросидаги оҳанглар эса кўзлари ажиб масърурликдан порлаган жажжи кичкинтойларни муҳташам зал томон чорлади. Байрамона безатилган кошонада Болалар шаҳарчаси тарбияланувчилари, кам таъминланган, боқувчисини йўқотган оилалар фарзандларидан иборат 327 нафар болажон Ўзбекистон Республикаси Президенти меҳмони бўлишди.\nКичкинтойларни вилоят ҳокими Шуҳратбек АбдураҳмоновЯнгийил билан қутлар экан, юртимизда ёш авлод учун яратилаётган шароитлар ҳамда вилоятимиздатаълим, спорт, санъат ва бошқа соҳаларда эришилаётган ютуқларга алоҳида тўхталди.\nҚорбобонинг сеҳрли ҳассасини олиб қочган Қор маликасининг ёвуз ниятини амалга ошишига йўл қўймаслик мақсадида унинг Муз саройига йўл олган билимдон, зукко болажонлар кўплаб қийинчиликларга учрайдилар. Тулкининг айёрлигидан, Бўрининг важоҳатидан қўрқмасдан олға интиладилар.Ялмоғиз кампир ва Бароқ мушукнинг алдовларига учмасдан эзгулик, меҳр-муҳаббат ҳамиша ёвузлик устидан ғалаба қилишини исботладилар. Уларга бу йўлда ихтирочи Олимтой ёрдам беради. Ниҳоят Қорбобонинг ҳассасини қайтарадилар. Ҳақиқий томошалар ана ундан кейин бошланди.\nҚорбобо ва қорқиз, турли халқлар эртаклари қаҳрамонлари кўринишидаги чиқишлар байрамга жозиба бағишлади. Барча миллатларнинг куй-қўшиқлари янгради.\nВатан, Истиқлол, Янги йил, бахтли болалик мадҳи оҳанглар, рақсларда намоён бўлди. Тантана сўнгида мамлакатимиз Президенти табриги ўқиб эшиттирилди ва совғалари топширилди.\nАна шундай тадбирлар Андижон шаҳридаги Болалар уйи ва Қўрғонтепа туманидаги "Мурувват уйлари"да ҳам бўлиб ўтди.


Транспорт вазирлиги ҳаво транспортини ривожлантириш департаменти бошлиғи Улуғбек Бекташев «Ўзбекистон ҳаво йўллари» МАК, ҳозирги «Uzbekistan Airways» авиакомпанияси тасарруфидаги самолётлар бортидаги медиатекага киритилган фильмлар анча эски ва камлиги бўйича шу пайтгача йўловчилардан кўплаб эътирозлар келиб тушганини қайд этди. Унинг айтишича, мазкур масала юзасидан «Uzbekistan Airways» акционерлик жамиятига топшириқ берилган.\n«Бу масала техник томондан озгина вақт талаб қилади. Самолётларимизнинг медиатекасидаги фильмлар, умуман, йўловчилар фойдаланадиган кўнгилочар тизим – бу самолётнинг технологияси. Биз медиатекадаги фильмларни «Airbus» ва «Boeing» компаниялари мутахассислари билан биргаликда янгилашимиз мумкин. Хоҳласак ҳам медиатекадаги видеолар, мусиқаларни ўзгартира олмаймиз.\nМисол тариқасида, мен сизга Россияда яқиндагина бўлган воқеани айтиб бераман. Россияда йўловчиларни кузатиб туриш мақсадида самолёт салонига видеокамера ўрнатиш бўйича авиакомпанияларга қонун билан талаб қўймоқчи бўлишди. Бу масала Думада муҳокама қилинди. Руслар ҳам Россиянинг ўзида ишлаб чиқариладиган самолётлардан ташқари «Airbus» ва «Boeing» самолётларидан фойдаланишади. Шу сабабли авикомпаниялар бу масалани фақатгина ишлаб чиқарувчи билан келишган ҳолда қилиш мумкинлигини айтиб бу талабга қарши чиқишди. Натижада бу масала қайтадан кўриб чиқиладиган бўлди. Бизнинг ҳолатимиз ҳам худди шунақа. «Airbus» ва «Boeing» мутахассислари билан бирга тизимни ўзгартириб, медиатекани янгилашга мажбурмиз», дея Улуғбек Бектошевнинг сўзларини келтирмоқда Kun.uz мухбири.\nТадбирда Ўзбекистонда авиачипталар нега қўшни мамлакатлардагидан қимматлиги, Ҳаво кодексига ўзгартириш киритилса, авиачипталар нархи камида 20 фоизга арзонлашиши мумкинлиги бўйича изоҳ берилган, Ўзбекистондаги мавжуд самолётлар парки билан лоукостер бизнес моделини амалга ошириб бўлмаслиги, шу боис гибрид авиаташувларни йўлга қўйилиши кутилаётгани айтилганди.


220-I-сон 25.04.1996. Эркин иқтисодий зоналар тўғрисида\nҲужжат кучини йўқотган 19.05.2020\nМазкур Қонун Ўзбекистон Республикасининг 2020 йил 17 февралдаги ЎРҚ-604-сонли «Махсус иқтисодий зоналар тўғрисида»ги Қонунига асосан 2020 йил 19 майдан ўз кучини йўқотади.\n1.Эркин иқтисодий зона / Эркин иқтисодий зона / Эркин иқтисодий зона;\n2.Эркин иқтисодий зона / Эркин иқтисодий зона / Эркин иқтисодий зона]\n1.Эркин савдо зоналари / Эркин иқтисодий зона / Эркин савдо зоналари;\n2.Эркин савдо зоналари / Эркин иқтисодий зона / Эркин савдо зоналари]\n1.Эркин ишлаб чиқариш зоналари / Эркин иқтисодий зона / Эркин ишлаб чиқариш зоналари;\n2.Эркин ишлаб чиқариш зоналари / Эркин иқтисодий зона / Эркин ишлаб чиқариш зоналари]\n1.Эркин илмий-техникавий зоналар / Эркин иқтисодий зона / Эркин илмий-техникавий зоналар;\n2.Эркин илмий-техникавий зоналар / Эркин иқтисодий зона / Эркин илмий-техникавий зоналар]


16 апрел 2021, Тошкент вақти: 04:19\nПрезидент Мирзиёевнинг 20 июнь кунги фармони билан Ўзбекистон Бош прокурори лавозимидан олингани ортидан жиноят иши очилиб, ҳибсга олинган Отабек Муродов 28 июндан бошлаб уй қамоғига ўтказилгани иддао қилинди.\nЎзбекистон куч ишлатар тизимларидаги бир-биридан мустақил икки мулозимнинг иддаосига кўра¸ собиқ Бош прокурор "барча айблар бўйича иқрорномага имзо чеккани" ортидан унинг терговга уйидан қатнашига изн берилган:\n“Ëзув-чизувларини қилиб¸ барча иқрорномаларга қўл қўйиб бўлгани ва тергов билан ҳамкорлик қилгани учун Муродов уйига қўйиб юборилди”¸ - деди Озодлик суҳбатлашган терговга яқин мулозим.\nХудди шу мазмундаги информацияни Отабек Муродовнинг қариндошларидан бири ва унинг собиқ ҳамкасби Озодликка маълум қилди.\nОзодлик суҳбатлашган мулозимнинг яна билдиришича, собиқ Бош прокурор Муродовга давлат тарафидан адвокат тайинланган. Мулозимнинг қўшимча қилишича, Муродов ҳали адвокат билан учраштирилмаган.\nМуродовдан шаҳарни тарк этмаслик¸ Интернет ва мобил телефон тизимларидан фойдаланмаслик ҳақида тилхат олинган.\nОзодлик суҳбатлашган мулозим иддаосига кўра¸ собиқ прокурор сешанба, 2 июль куни уйидан терговга конвой ҳамроҳлигида олиб кетилиб, прокуратуранинг ишдан бўшатилган собиқ мулозимлари билан юзлаштирилган.\nПрокуратура биносида 20 июнда бўлиб ўтган мажлисда иштирок этган прокуратура ходимларидан икки нафарининг Озодликка мажлис якунланиши биланоқ маълум қилишича , 44 яшар Отабек Муродов Ўзбекистон Жиноят Кодексининг 205-моддаси (Ҳокимият ва мансаб ваколатини суиистеъмол қилиш), 210- моддаси (Пора олиш) ва 211-моддаси (Пора бериш) да айбланмоқда.\nБу мулозимларнинг кўпчилиги¸ гувоҳ ëки жиноят иши фигуранти сифатида сўроқ қилинмоқда.\nОзодлик 2 июль куни гаплашган прокуратура мулозими ишдан четлаштирилган прокуратура ходимлари ўз собиқ раҳбари Муродов устидан кўрсатма ëзиб беришганини билдирди.\nСуҳбатдош иддаосича¸ бу ходимлар ўз кўрсатмасида Бош прокурорга катта суммада пора беришга мажбурланганини ëзиб берган.\nБошқа информациялари кейинчалик ўз тасдиғини топган бу мулозимдан 2 июль куни олинган информацияни такрорловчи информациялар Озодлик суҳбатлашган яна уч мулозимдан олинди.\nБораëтган тергов¸ шунингдек, собиқ бош прокурор билан боғлиқ иш тўғрисида матбуотга маълумот бериш ваколати йўқлиги боис¸ бу мулозимлар шахси сир қолишини сўради.\nОзодлик ҳозирча бу маълумотларнинг расмий тасдиғини Бош прокуратурадан олишга муваффақ бўлмади.\nПрокуратурадаги кадр ўзгаришлари боис лавозимидан ажраган амалдорлар ҳақида Озодлик хабар берган эди.\nКуч ишлатиш салоҳияти бор вазирликда ишлайдиган Озодлик суҳбатлашган мулозимга кўра¸ собиқ Бош прокурорнинг уйи 24 соатлик назоратга олинган.\nСобиқ бош прокурорнинг Озодлик суҳбатлашган яқинларидан бири ҳам Муродовнинг терговга уйидан қатнаëтганлигини тасдиқлади. Унинг иддао қилишича¸ Муродовнинг онаси¸ суд тизимида 20 йил ишлаб нафақага чиққан Дилбар опа Қашқадарëдан Тошкентга етиб келган.\nРутбадан маҳрум қилинган эди\n20 июнь куни Ўзбекистон Бош прокуратураси биносида прокуратура раҳбарияти иштирокида бўлиб ўтган мажлисда мамлакат бош вазири Абдулла Арипов ва президент администрацияси раҳбари Зайнилобиддин Низомиддинов вазифасидан бўшатилган бош прокурор Отабек Муродовни учинчи даражали адлия маслаҳатчиси рутбасидан ва барча давлат мукофотларидан маҳрум этган эди.\n21 июнь куни Ўзбекистон Олий Мажлиси Сенатининг 20-ялпи мажлисида чиқиш қилган президент Шавкат Мирзиёев 3-даражали давлат адлия маслаҳатчиси Отабек Муродовга нисбатан жиноят иши очилганини маълум қилган эди.


Қашқадарёдаги мудҳиш ЙТҲ бирйўла 7 кишини ҳаётдан олиб кетди - 13.05.2021, Sputnik Ўзбекистон\nҚашқадарёда "ВАЗ-2101" ва “Nexia” иштирокида содир бўлган ЙҲТ оқибатида 7 киши ҳалок бўлди. афот этганлар орасида 1 ва 4 ёшли болалар ҳам бўлган. 13.05.2021, Sputnik Ўзбекистон\nТОШКЕНТ, 13 май — Sputnik. Қашқадарё вилояти Касби туманида содир бўлган мудҳиш йўл-транспорт ҳодисаси оқибатида 7 киши қурбон бўлди. Бу ҳақда туман ҳокимлиги матбуот хизмати хабар берди.ЙТҲ 8 май куни соат 22:10 ларда Касби туман “Тошқўрғон” маҳалласи ҳудудидан ўтувчи 4Р-92 Қарши—Таллиқўрғон—Касби—Жейнов автомобиль йўлининг 26 километрида рўй берган.Ҳаракат қоидаларини қўпол равишда бузиб, катта тезликда ҳаракатланган "ВАЗ-2101" автомобили йўлнинг қарама-қарши тарафида ҳаракатланиб келаётган “Nexia-2” билан тўқнашиб кетган. Бунинг оқибатида етти киши ҳалок бўлган. Яна икки фуқаро турли тан жароҳатлари билан шифохонага етказилган.Мудҳиш ЙТҲ оқибатида ҳалок бўлганларнинг орасида 1 ва 4 ёшли болалар ҳам бор. Қолганлари ҳали 40 ёшга етмаган фуқаролардир.Эслатиб ўтамиз, аввалроқ 2021 йилнинг январь—март ойларида 1491 та йўл-транспорт ҳодисаси қайд этилгани, уларда 394 киши ҳалок бўлгани ва 1168 киши жароҳат олгани ҳақида хабар қилинган эди.\nйтҳ, авария, қашқадарё вилояти\n© Пресс-служба хокимията Касбийского районаВ результате дорожно-транспортного происшествия (ДТП), произошедшего в Касбийском районе Кашкадарьинской области, погибли 7 человек. Среди погибших были дети 1 и 4 лет\n© Пресс-служба хокимията Касбийского района\nҚашқадарёда "ВАЗ-2101" ва “Nexia” иштирокида содир бўлган ЙҲТ оқибатида 7 киши ҳалок бўлди. афот этганлар орасида 1 ва 4 ёшли болалар ҳам бўлган.\nТОШКЕНТ, 13 май — Sputnik. Қашқадарё вилояти Касби туманида содир бўлган мудҳиш йўл-транспорт ҳодисаси оқибатида 7 киши қурбон бўлди. Бу ҳақда туман ҳокимлиги матбуот хизмати хабар берди.\nЙТҲ 8 май куни соат 22:10 ларда Касби туман “Тошқўрғон” маҳалласи ҳудудидан ўтувчи 4Р-92 Қарши—Таллиқўрғон—Касби—Жейнов автомобиль йўлининг 26 километрида рўй берган.\nҲаракат қоидаларини қўпол равишда бузиб, катта тезликда ҳаракатланган "ВАЗ-2101" автомобили йўлнинг қарама-қарши тарафида ҳаракатланиб келаётган “Nexia-2” билан тўқнашиб кетган. Бунинг оқибатида етти киши ҳалок бўлган. Яна икки фуқаро турли тан жароҳатлари билан шифохонага етказилган.\nВ результате дорожно-транспортного происшествия (ДТП), произошедшего в Касбийском районе Кашкадарьинской области, погибли 7 человек. Среди погибших были дети 1 и 4 лет\nМудҳиш ЙТҲ оқибатида ҳалок бўлганларнинг орасида 1 ва 4 ёшли болалар ҳам бор. Қолганлари ҳали 40 ёшга етмаган фуқаролардир.\nЭслатиб ўтамиз, аввалроқ 2021 йилнинг январь—март ойларида 1491 та йўл-транспорт ҳодисаси қайд этилгани, уларда 394 киши ҳалок бўлгани ва 1168 киши жароҳат олгани ҳақида хабар қилинган эди.


МОҚ сўнгги паллада Ўзбекистон байроқдорлари ўзгартирилганига изоҳ берди\nБош саҳифаЯнгиликларМОҚ сўнгги паллада Ўзбекистон байроқдорлари ўзгартирилганига изоҳ берди\nАввалроқ, Оксана Чусовитина ва боксчи Бобоусмон Ботуров Олимпия ўйинлари очилиш маросимида Ўзбекистон делегацияси байроқдорлари бўлиши ҳақида хабар берилган, бироқ сўнгги паллада улар номаълум сабларга кўра боксчи Баҳодир Жалолов ва таэквондочи Нигора Турсунқуловага алмаштирилгани кескин муҳокамаларга сабаб бўлганди.\nБу янгиликдан Оксана Чусовитина ҳам ҳайратга тушганини яшириб ўтирмади:\n– «Менга нега ўзгариш бўлганини тушунтиришмади, шунчаки мен бормаслигимни айтишди, холос. Шаштимни сўндиришди. Бунақа қилиш нотўғри”, деди Чусовитина.\nЎзбекистон Миллий Олимпия қўмитаси ушбу тадбирда делегация байроқдорларининг ўзгаргани юзасидан расмий баёнот берди.\nҚайд этилишича, регламентга кўра, спорт гимнастикаси ва бокс баҳслари 24 июлдан, яъни эртадан бошланади. Оксана Чусовитина эса 25 июль куни саралаш босқичида қатнашади. Шу туфайли Токио-2020 штаби ва федерация раҳбарлари билан маслаҳатлашган ҳолда Оксана Чусовитина ҳамда Бобоусмон Батуровни ортиқча толиқтирмаслик мақсадида уларни старти кейинроққа тўғри келадиган бошқа номдор вакиллар билан алмаштириш тўғрисида қарор қабул қилинган.\nШу тариқа, боксчи Баҳодир Жалолов ва таэквондочи Нигора Турсунқулова Ўзбекистон делегацияси байроқдори бўлиши белгиланган. Маълум бўлишича, ушбу масала бўйича якуний қарор 21 июль куни қабул қилинган.\n“Очилиш маросимида иштирок этиш катта вақт олади. Унда узоқ муддат тик оёқда туриш ва шаҳарчага кеч қайтилишини инобатга олиш зарур. Маълумот учун, Нигора Турсунқулова 26 июль куни баҳсларга киришса, Баҳодир Жалолов 29 июлдан ўз иштирокини бошлайди. Шу боис уларнинг тикланиб олиши учун вақт нисбатан кўпроқ.\nҲамюртларимиздан вазиятни тўғри баҳолаб, бўлажак Олимпия ўйинларида терма жамоамиз вакилларини доимо қўллаб-қувватлаб туришларини сўраб қоламиз”, дейилади Қўмита баёнотида.


"Ўзбекларнинг ҳуқуқлари поймол қилинаяпти дегани учун" - BBC News O'zbek\n"Ўзбекларнинг ҳуқуқлари поймол қилинаяпти дегани учун"\nҚирғизистон Бош прокуратураси президентликка номзод Ўмурбек Бабановга қарши жиноят иши қўзғатган.\nБош прокуратура хабар тарқатишича, Қирғизистон президентлигига номзод билан бирга "бошқа шахсларга" нисбатан ҳам жиноят иши очилган.\nҚирғизистон: Оддий ўқитувчиликдан президентликкача...\nПрезиденлик сайлови: Ўшликлар кимга овоз беради?\nСавол: 'Қирғиз-Қозоқ чегарасида нималар бўлмоқда?'\nПрезидентлик сайлови ташвиқоти доирасида "Республика - Ата Журт" партияси раҳбари Ўмурбек Бабанов шу йил 28 сентябрь куни Қирғизистон жанубидаги Ўш шаҳри Амир Темур кичик туманида яшайдиган ўзбек сайловчилар билан учрашган.\nҚирғизистон Бош прокуратурасига кўра, "...Омурбек Бабанов, аҳоли орасида ўзбеклардан кўпроқ овоз олиш мақсадида, ўзбек миллатига мансуб шахсларнинг ҳуқуқлари поймол этилаётгани, мамлакатда мавжуд миллатлараро тенгсизлик ҳамда давлат органлари томонидан ўзбек миллатига мансуб шахсларга нисбатан бўлаётган босимлар ҳақида фикр билдирган ва йиғилганларни ушбу ҳолатга нисбатан фаол қаршилик кўрсатишга чақирган".\nЭлектрон оммавий ахборот воситаларида Ўмурбек Бабанов гўёки "Тиз чўкиб юргандан кўра, тик туриб ўлган маъқул", "Агар бирор бир милиционер ўзбекларга тегинса, у ишдан ҳайдалади", деб айтган иборалари эълон қилинган.\nҚирғизистон Бош прокуратураси Жиноят кодексининг "Конституциявий тузумни зўравонлик билан ўзгартиришга чақириқ" ва "Миллий, ирқий ёки диний нифоқ қўзғаш" бандлари бўйича жиноят иши бошлаган.\n"Республика - Ата Журт" партияси раҳбари Ўмурбек Бабанов ўзига нисбатан жиноят иши қўзғатилишини қоралаб баёнот тарқатган.\n"Бугун биз ҳуқуқни муҳофаза қилиш органлари томонидан ўзбошимчаликнинг гувоҳи бўлди. Улар менга нисбатан буткул тўқиб чиқарилган, сиёсий жиноят ишини қўзғатишди. У ерда ҳамма нарса оқ ип билан тикилган ва буни ҳаммамиз кўриб турибмиз", дейилади Бабанов номидан тарқатилган баёнотда.\nҚирғизистон президентлик сайлови 15 октябрь куни ўтказилди ва унда шу вақтгача Бош вазир лавозимини эгаллаб келган, Алмазбек Атамбаевнинг "Социал Демократлар партияси"дан бўлган Сўўрўнбай Жээнбеков ғалаба қозонгани эълон қилинди.


Талабаларга контрактини тўлаб берган ҳокимликлар рейтинги эълон қилинди – Газета.uz\nИқтисодий-ижтимоий муаммоларга дуч келаётган, иқтидорли талабаларни қўллаб-қувватлаш мақсадида уларнинг контрактларини тўлаб берган энг фаол ҳокимликлар рейтинги эълон қилинди. Унга кўра, Жиззах вилоятининг Шароф Рашидов тумани ҳокимлиги энг кўп талабаларга моддий кўмак кўрсатган (242 нафар талаба — 662, млн сўм).\nLotinchada 25 ноябр 2021, 13:21 Жамият\n«Талабага мадад» талаба-ёшларнинг контрактини тўлаб, уларни қўллаб-қувватлаш бўйича энг фаол ҳокимликлар рейтинги эълон қилинди, деб хабар берди Ёшлар ишлари агентлиги директори Алишер Садуллаев.\nИқтисодий-ижтимоий муаммоларга дуч келаётган, иқтидорли талабаларни қўллаб-қувватлаш мақсадида қайси «туман-шаҳар ҳокимлари энг фаол экани», ҳудудларга нисбатан энг кўп талабага ёрдам берган ҳокимлар рейтингини шакллантирилди.\nУнга кўра, Жиззах вилоятининг Шароф Рашидов тумани ҳокимлиги энг кўп талабаларга моддий кўмак кўрсатган (242 нафар талаба — 662, млн сўм). Энг кўп контракт миқдорини эса Навоий шаҳри ҳокимлиги тўлаган (176 нафар талабага — 807,2 млн сўм).\n«Талаба-ёшларни қўллаб-қувватлашга қаратилган мазкур тизимни тушуниб, ёшлар билан ишлашга ҳаракат қилиб, уларнинг муаммоларини тинглагани, талабаларга илм олишида кўмак бергани учун ушбу ҳокимликларга ўз миннатдорчилигимизни билдирамиз! Бу тизимни янада такомиллаштириш устида ишлаяпмиз, жараён ҳали давом этади», — деб ёзади Алишер Саъдуллаев.\n«Республика бўйича 6 та туманда лойиҳа доирасида мурожаат қилган талабаларнинг бирортасига контракт пуллари тўлаб берилмаган. Ёшларнинг манфаати учун бу бўйича тегишли чораларни кўрамиз», — дея қўшимча қилди у.


FIFA раиси Тошкентга келади\nЙозеф Блаттер ўтган йили Осиёнинг энг яхши ўйинчиси деб топилган ўзбек футболчиси Сервер Жепаровга мукофотни шахсан топширган эди.\nХалқаро футбол федерацияси - FIFA президенти Йозеф Блаттернинг Ўзбекистонга келиши кутилмоқда. Дунё футболи раҳбарининг Ўзбекистонга ташрифидан мақсад мамлакат футбол имконлари билан танишиш экани айтилмоқда.\nХалқаро футбол федерацияси президенти Йозеф Блаттер 15-16 май кунлари расмий ташриф билан Ўзбекистонда бўлади.\nFIFA раҳбари Ўзбекистонга нима мақсадда келаётганини билиш учун Озодлик мухбири Ўзбекистон футбол федерацияси билан боғланди.\n– Нима мақсадда келаётгани ҳақида афсуски очиқ-ойдин ёзмаган. Фақатгина, биз Ўзбекистонга келмоқчимиз, ҳукумат раҳбарияти билан учрашмоқчимиз, бу нарса 15-16 май кунлари мумкинлигини тасдиқланг, деган хат келганди биз шуни тасдиқлаб юбордик. Бутун дастур 16 май куни бўлади асли. Лекин жаноб Блаттер Тошкентга бугун учиб келяпти,- деди Ўзбекистон футбол федерацияси матбуот вакили Санжар Ризаев.\nТашриф давомида Йозеф Блаттерга ОФК президенти вазифасини бажарувчи Жанг Жилонг ҳамроҳлик қилади.\n16 май куни жаноб Блаттер бошлиқ делегациянинг Тошкентда қурилаётган янги ўйингоҳларни бориб кўриши ва Ўзбекистон футбол федерацияси раҳбарияти билан учрашувлар ўтказиши кўзда тутилган.\n– Сафар доирасида Йозеф Блаттер пойтахтнинг диққатга сазовор жойларида, “Форумлар саройи”, “Симпозиумлар саройи”, янги қуриб битказилган “Локомотив” стадионида бўлади, қурилиши давом этаётган “Бунёдкор” стадионини бориб кўради. Пахтакор стадионида ҳам бўлишади, янги қурилаётган сунъий майдонларни кўришади. Федерацияда ўзбек футболини 100 йиллигига бағишланган тадбирда ҳам қатнашади,- деди ЎФФ матбуот вакили Санжар Ризаев.\nFIFA матбуот вакилларидан бири Йозеф Блаттернинг Ўзбекистонга ташрифидан мақсад мамлакат футбол имконлари билан танишиш эканини айтди.\n– Бу одатий ташриф. Бу ҳақида кўпроқ ташриф якунида бўладиган матбуот анжуманида билиб олиш мумкин бўлади,- деди FIFAнинг ўзини таништирмаган вакили.\nХалқаро футбол федерацияси президенти Йозеф Блаттер Ўзбекистонга сўнгги бор 2007 йилда ташриф қилган.\nЎшанда Блаттер ва унга ҳамроҳлик қилган Осиё футбол конфедерациясининг ўша пайтдаги раҳбари Муҳаммад Бин Хаммамни Ўзбекистон Президенти Ислом Каримов “Оқсарой” қароргоҳида қабул қилган эди.\n– Блаттерни Ислом Каримов қабул қилиши бу сафар ҳам режада бор. Лекин, бу эртага ҳал бўлади, лекин режада бор,- деди ЎФФ матбуот вакили.\nЎзбекистон миллий терма жамоаси 2014 йилги Жаҳон чемпионатининг саралаш босқич учрашувларида яхши натижалар кўрсатмоқда.\nЎзбекистон миллий терма жамоаси жуда оғир гуруҳга тушганига қарамай, Бразилияга йўлланма олиш учун саралаш ўйинларининг охирги босқичга чиқа олди.\nДунё футболи раҳбари Ўзбекистонга ташриф буюраётган экан, келажакда бу мамлакат нуфузли футбол мусобоқаларига мезбонлик қилишини тасаввур қилса бўладими, деб сўраймиз Ўзбекистон футбол федерацияси вакилидан.\n– Айни шу саволни мен эртага FIFA раҳбаридан сўраган бўлар эдим,- деб жавоб қилди Санжар Ризаев.\nЛекин, 2012 йилда Ўзбекистонда ўтказилиши режалаштирилган 20 ёшгача бўлган аёллар ўртасидаги футбол бўйича жаҳон чемпионатига мезбонлик қилиш ҳуқуқини FIFA декабр ойида Японияга беришга қарор қилган эди.\nБундай қарорга Ўзбекистоннинг "қатор ташкилий ва техник сабабларга кўра", чемпионатни ўтказишга тайёр эмаслиги сабаб бўлгани айтилган эди.\nБлаттернинг ташрифи ўша шов-шувли воқеадан беш ой ўтиб амалга ошмоқда.\n– Бизга техник сабабларга кўра, шундай қарорга келингани айтилган эди. Бошқа цитата бизда йўқ. Энди техник сабабларни ҳар ким ҳар хил тушуниши мумкин. Лекин, эртага бўладиган матбуот анжуманида Блаттерда бунга яна ҳам аниқроқ жавоб бериш имкони бор,- деди Ризаев.\n16 май куни FIFA раҳбари Ўзбекистонга ташрифи якуни бўйича журналистлар учун матбуот анжумани ўтказади.


Тил ҳақида сўзлаганда ҳар бир миллатнинг маънавий бойлиги эканлигини таъкидлаш керак - nim.uz\nТил ҳақида сўзлаганда ҳар бир миллатнинг маънавий бойлиги эканлигини таъкидлаш керак\nБу дегани ҳар бир миллатнинг фарзанди, етакчилари, зиёли ва олимлари – барча бирдек ота-боболарининг моддий ва маънавий бойлигининг меросхўридир.\nШунинг учун ҳам уни кўз қорачиғидек асраши керак, авайлаши шарт. Керак бўлса, у хоҳ иқтисодчи, хоҳ сиёсатчи, ижодкор ёки ҳуқуқшунос бўлсин, барча бирдек, ўз илми, заковати билан миллий қадриятлар, урф одатлар ва миллий тилини юқори кўтаришга ҳаракат қилиши керак, бу йўлда чарчамаслиги зарур.\nЮртнинг ҳар бир фуқароси виждон амри билан, ўзининг жонкуярлиги билан миллий қадриятлар калити бўлган миллий тилини тараққий эттириши керак ва бу фақатгина байрамларда эмас, балки бутун ҳаёт давомида амалга ошиши керак.\n«Миллий тилни йўқотмак, миллатнинг руҳини йўқотмакдур», деган эди миллат равнақи йўлида жон куйдирган бобомиз Абдулла Авлоний. Бугун биз ҳам шундай жонкуярлик билан фаолият олиб боришимиз керак.\nБу борада шахсан Президентимизнинг тилимизни қадрлашга бўлган ҳаракатлари ва жонкуярлиги бизга ўрнак бўлиши керак. Президент Шавкат Мирзиёев бошчилигида она тилимизга ҳурмат, уни ривожлантириш, давлат идораларида айнан она тилида иш юритиш билан боғлиқ жиддий масала кўпчиликни қувонтирди.\nХабарингиз борки, Республикамиз Президентининг 2019 йил 21 октябрдаги «Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида»ги Фармони эълон қилинди. Унга кўра, Ўзбекистон Республикаси Вазирлар Маҳкамаси ҳузурида «Давлат тилини ривожлантириш департаменти» ташкил этилди ва унинг аниқ вазифалари белгилаб берилди. Давлат тилини ривожлантириш жараёни янги босқичга чиқди.\n«Давлат тили ҳақида»ги Қонуннинг 9-моддасига кўра, давлат ҳокимияти ва бошқарув органларида иш давлат тилида юритилади ва заруриятга қараб бошқа тилларга таржима қилинади.\nШу билан бирга, ушбу қонуннинг 10-моддасига кўра корхоналар, муассасалар, ташкилотлар ва жамоат бирлашмаларида иш юритиш давлат тилида, ишловчиларининг кўпчилиги ўзбек тилини билмайдиган жамоаларда эса, давлат тили билан бир қаторда бошқа тилларда ҳам амалга оширилиши мумкинлиги кўрсатиб ўтилган. Бу борадаги ишлар Ўзбекистон миллий метрология институти ва унинг ҳудудлардаги 16 та филиалларида ҳам бирдек амалга оширилмоқда.\nЎзММИ ва унинг филиалларига қарашли барча ташқи ёзувлар, лавҳалар, эълонлар, реклама ва бошқа кўргазмали ахборот – реклама матнлари давлат тили тўғрисидаги Қонун ҳужжатларига мувофиқ бўлиши таъминланган.\nXalqaro koʻrgazma ishini boshladi


Канизанинг концерт дастури ҳақида батафсил » PopCorn.uz - Шоу Бизнес олами хақиқати\nКанизанинг концерт дастури ҳақида батафсил\nСана: 29.04.2016 2780\n28-апрель куни “Истиқлол” санъат саройида хонанда Канизанинг яккахон концерт дастури бўлиб ўтди. Мазкур дастурнинг ёрқин лаҳзалари тасвирланган фотосуратларни ҳам тақдим этди. Энди эса батафсил тўхталамиз. Дастур доиралар садоси остида бошланди.\n“Ўртар” қўшиғи билан саҳна тўрида Каниза кўринди. Тарона якунида бошловчи Камола Эрматова дастурни очиб берди. Дастур “Топ-топ” композицияси билан давомланди. “Ҳийлаларим”, “Жоним сен” тарона кетма-кет ижро этилганидан сўнг, Достон Убайдуллаев билан “Ваъда бергин” дуэти куйланди. Дуэт тарона “Оқ-қора” композициясига уланди.\nБу орада биринчи қисмга якун ясалди ва саҳнага қизиқчи Халимахоним ва Маъмур Ҳолметовлар ташриф буюришди. Улар ҳам Канизанинг имиджига мос кийиниб, бошларида бири мевалар, бири эса катта торт билан чиқишди. Уларнинг қизиқарли суҳбати мухлисларга яхши кайфият улашди.\nОпера ижрочилари эса Канизанинг қўшиқларини ўз йўналишларидакуйлашди. Шундан сўнг “Ҳис эт”, “ Гўзал”, Лилла” қўшиқларига навбат берилди. Қолаверса хонанда жонли ижрода ҳам қўшиқ куйлади. “Фарзанд ноласи” таронаси ўта таъсирли чиққан. Бироқ саҳнада Каниза бу қўшиқни техник носозликлар туфайли қайта ижро этишга мажбур бўлди. Концертнинг учинчи қисми бошқаларидан кўра мухлисларга кўпроқ манзур келгандек. Сабаби айнан шу қисмда мухлислар анча жонланди. Канизага қўшилиб рақсга тушганларни ҳам гувоҳи бўлдик.\nАйниқса “Ҳаммаси”, “Ҳаммасиягам”, “Ҳожаму” қўшиқларини ижро этиб рақсга тушганда томошабинлар ҳам мириқиб тинглашди, рақсга тушишди. Концертнинг энг кулминацион нуқтаси “Ёр-ёр” қўшиғи билан боғлиқлиги маълум эди. Каниза бу қўшиқни ижро қилди-ю мухлислар орасидан ўтиб, саҳнани тарк этди. Бу орада бошловчи саҳнада кўринди ва концерт тугаганлиги, Каниза ўз уйига кузатилганини маълум қилди.\nМухлислар орасида бир зумда гап –сўзлар бошланди. Каниза ҳаттоки, мухлисларининг гулларини ҳам қабул қилмай, хайрлашмай кетиб қолди. Кимдир улар тўйхонага кетди деса, яна кимдир қайтиб гулларни олади дейди. “Куёвни кўрсатаман” деб алдади деганлар ҳам бўлди. Биз ҳам бу ҳолатдан ҳайратландик.\nБу ҳолатга аниқлик киритиш мақсадида концерт ташкилотчиларига мурожаат қилдик. Уларнинг сўзларига сценарий буткул ўзгариб кетган.\n“-Умуман олганда, сценарий бўйича Каниза “Ёр-ёр” қўшиғини ижро этганда экранда куёв санъат саройининг олдида, ўз машинасида келинни кутиб тургани кўрсатилиши режалаштирилган эди. Ёр-ёр садолари остида Каниза чиқиб кетаётганида мухлислар ҳам унга қўшилиб чиқишлари, ташқарида гул олиш маросими ўтказилиши ва карнай-сурнай остида хонандани куёв билан бирга кузатиб қўйишлари керак эди. Бироқ, “Ўзбекнаво” эстрада бирлашмаси томонидан бу ман этилди. Шу сабабли, концерт сўнгги сценарийдан чиқиб кетган ҳолда жуда тез вақт оралиғида бўлиб ўтди. Мухлислар ҳам бироз тушунмай қолишди. Лекин, биз келин ва куёвни чақириб, гулларни олишини тайинладик. Кўпчилик кетиб қолган бўлса-да қолган мухлислар гулларини хонанда қабул қилиб олди ва биргалик фотосуратга тушди. Қолаверса, Канизанинг “Love story”си катта экранга қўйилганда ҳам куёвнинг юзини кўрсатмаслик айтилди. Шу сабабли, мухлислар куёвни кўра олишмади.”- дея барча ноқулайликларга қисман бўлса-да ойдинлик киритди концерт ташкилотчиси “SMG” жамоаси.\nКонцерт бошланишидан олдин, кулчалар ва ширинликлар тарқатилди. Дастур давомида Халимахоним иштирокидаги чиқишлар ҳам мухлислар учун кутилмаган бўлди.\nНима бўлган тақдирда ҳам биз Канизани концерт дастури, катта ҳаётга қадам қўйганлиги билан табриклаймиз. Оилавий бахт тилаб қоламиз.


Назарбоев истеъфога чиқиш сабабини маълум қилди - 06.06.2019, Sputnik Ўзбекистон\nҚоғозистонни қарийб 30 йил бошқариб келган Нурсултон Назарбоев жорий йилнинг март ойида ўз хоҳиши билан истеъфога чиқди. 06.06.2019, Sputnik Ўзбекистон\n16:44 06.06.2019 (янгиланди: 17:49 06.06.2019)\nҚоғозистонни қарийб 30 йил бошқариб келган Нурсултон Назарбоев жорий йилнинг март ойида ўз хоҳиши билан истеъфога чиқди.\nТОШКЕНТ, 6 июн — Sputnik. Қозоғистоннинг биринчи президенти Нурсултон Назарбоев мамлакат сенатининг ялпи мажлисида нима сабабдан истеъфога чиққанини маълум қилди.\nНазарбоев Қозоғистонда сиёсий рақобат борлигини айтди\n“Бу йил қабул қилган қарорим, - давлат барқарорлиги учун, келажак учун, сўнгги 30 йил давомида амалга оширган сиёсатим изчиллиги йўлида обдон ўйлаб қилинган қарор”, - деди Назарбоев.\nСобиқ президент бошқа давлат раҳбарларидан кўплаб мактуб ва қўнғироқлар қабул қилганида ҳайрон бўлганини таъкидлаган, зеро бундай реакцияни кутмаган, дея ёзади РИА Новости.\nШу билан бирга, Назарбоев унинг бу одими “ҳукуматни бошқага топшириш масаласини қандай ҳал қилиш лозимлиги” учун намуна бўлгани қайд этган.\nНурсултон Назарбоев 19 март куни миллатга мурожаат қилиб, истеъфога чиқишини маълум қилди. Сайловгача Қозоғистон президенти вазифасини Парламент Сенати спикери Касим-Жомарт Токаев бажариб туради.\nҚозоғистоннинг амалдаги президенти Касим-Жомарт Токаев шу йилнинг 9 июнь куни навбатдан ташқари президент сайлови бўлиб ўтиши тўғрисида қарор қабул қилганини маълум қилди.\nДавлат раҳбари лавозимига 7 киши даъвогарлик қилмоқда: “Нур Отан” партиясидан Касим-Жомарт Токаев, “Ақ жол” партиясидан Дания Еспаева; “Қозоғистон Коммунистик халқ партияси”дан Жамбил Ахметбеков, “Ауил” партиясидан Толеутай Раҳимбеков, “Йил тағдири” миллий-ватанпарвар ҳаракатидан Амиржон Косанов; ёзувчи ва жамоат арбоби Садибек Тугел; Ғарбий Қозоғистон вилояти касаба уюшмалари ҳудудий бирлашмаси раиси Амангелди Таспиховлар.


59:23 Мухаммад Содик | Коран\n← 59:22 Мухаммад Содик\n59:24 Мухаммад Содик →\n59:23 Мухаммад Содик\nУ Аллоҳ, Ундан ўзга илоҳ йўқ. У — Малик, У-Қуддус, У-Салом, У- Мўмин, У- Муҳаймин, У-Азиз, У-Жаббор, У-мутакаббирдир. Аллоҳ Унга ширк келтираётган нарсалардан покдир. 1\nМалик-ҳақиқий эгадир, Ундан ўзга эга йўқ. Шунинг учун бандалар фақат унга қул бўладилар. Қуддус-барча айблардан холи, нолойиқ сифатлардан пок. Мутлақ муқаддаслик ва мутлақ поклик Аллоҳнинг Ўзигагина хосдир. Салом-нуқсонлардан саломат, шунингдек, тинчлик-хотиржамлик ва роҳат берувчи зот. Аллоҳ «Салом» сифати ила бандаларга тинчлик, омонлик, хотиржамлик ато қилади. Мўмин-иймон ва омонликни берувчи. Муҳаймин-ҳамма нарсани қамраб олувчи, яъни, Аллоҳ бандаларнинг барча ҳолатларининг гувоҳи бўлиб туради, ундан ҳеч нарса махфий қолмайди. Азиз-барчанинг устидан ғолиб. Жаббор — олий қадар, улуғ, Унинг олдида ўзгалар ўзини хор тутади. Мутакаббир-кибирёси ва улуғлиги муболағали зот. [↩]


Одам савдоси – олам муаммоси » Хатирчи туман хокимлиги\nХатирчи туман хокимлиги » Янгиликлар » Одам савдоси – олам муаммоси\nОдам савдоси – олам муаммоси\nКейинги вақтларда одам савдоси бутун дунёни ташвишга солаётган, халқаро миқёсдаги долзарб бўлган муаммолардан бирига айланди. Ишонувчан ва содда инсонларни ўзларига тобе қилиб, қул каби ишлатиш эвазига фойда олиш мазкур жиноятга қўл урганларнинг ягона мақсади ҳисобланади. Улар бу йўлда қонунбузарлик, алдов ва шафқатсизликни ўзларига қурол қилиб олганлар. Афсуски, биринчи навбатда аёллар ва йигит-қизлар жиноятчиларнинг тузоғига илинмоқда. Одам савдоси билан шуғулланувчилар фирибгарлик, мажбурлаш ва бошқа жиноий воситалардан фойдаланган холда заиф, ҳимояга муҳтож инсонларни ўз домига тортади.\nЯнада фожеали томони, жиноятчилар содда аёлларимизни чет элларга сотиб юбормоқдалар. Бировларнинг бахтсизлиги эвазига бойлик орттираётганлар ўз кирдикорларини яшириш мақсадида одам савдосининг қурбонига айланаётган шахсларни имкон қадар эътибордан четда тутишга, яъни уларни ноқонуний йўллар билан хорижга чиққанлиги фош бўлишидан чўчиб, хуқуқни муҳофаза қилувчи ташкилотларга мурожаат этмайдилар.\nБу ҳолат одам савдоси билан шуғулланувчи шахсларнингжавобгарликдан қутулиб қолишларига ҳамда жиноий фаолиятини давом эттиришларига шароит яратади. Одам савдосининг илдизини қирқиш, салбий окибатларининг олдини олиш учун биринчи навбатда фуқароларнинг хуқуқий саводхонлигини оширишга алоҳида эътибор бериш зарур.\nБундай ҳолатларнинг хамон учраб туришига асосий сабаб, айрим аёлларнинг ўз хуқуқларини билмасликларидир. Хорижда ишлаб келишни хохловчилар учун республикамизда тегишли тартиб-қоидалар жорий этилган.\nМеҳнат ва аҳолини ижтимоий ҳимоя қилиш вазирлиги ҳузуридаги Ташқи меҳнат миграцияси масалалари агентлиги ушбу фаолият билан шуғулланади. Бу масалага қизиқувчи ҳар бир шахс шу ташкилотдан маслаҳат, йўл-йўриқлар, саволларига жавоб олишлари мумкин.\nКузатишлардан шу нарса маълум бўлдики, осонгина мўмай даромад топаман деб болаларининг кўзини мўлтиратиб, кекса ота-оналарининг маслаҳатига кирмай, уларнинг дилини оғритиб, чет элга чиқиб кетиб, бегона жойларда бошига кутилмаган савдолар тушиб, соғлигини, тинчлик-хотиржамлигини йўқотган аёлларнинг топган молу бойлиги, ўз она юртида кечган осойишта кунларнинг бир соатига ҳам арзимаслигини кеч англаб етмоқда, улар.\nАзизлар, аввало ҳар бир ишни ақл тарозисида ўлчаб, давлатимиз қонунларига, инсонийлик шаъни-ю талабларига қай даражада жавоб беришини чуқур мулоҳаза кутиб, кейин қўл уришга одатланайлик. Атрофимиздаги яқинларимиз, ҳамюртларимиз тақдирига бефарқ бўлмайлик.\nМуаллиф:info, Кушилган сана: 22.06.2018, Кўрилган: 222 Чоп этиш


Фуркат (Узбекфильм,1959) | Xurshid Davron kutubxonasi\nMuallif Adib: TV, FOTO, VIDEO, AUDIO, ТЕКСТЫ НА РУССКОМ - RUSCHA MATNLAR 12.11.2012 izoh yo'q\n1959 йили «Ўзбекфильм»да таниқли режиссёр Йўлдош Аъзамов томонидан тасвирга олинган бадиий фильм. Сценарий Туроб Тўла ва Ю.Мелкумов томонидан ёзилган. Фильмда совет даврига хос бўлган барча идеологик иллатлар яққол кўзга ташланса-да, ўз даврининг ҳужжати сифатида бизни қизиқтириши лозим деб ўйлайман.\nАктёрлар: Ёқуб Аҳмедов, Пётр Соболевский, Алла Ларионова, Ҳамза Умаров, Раззоқ Ҳамроев, Пётр Любешкин, Л. Колесников, Владимир Емельянов, Амин Турдиев, Николай Розанцев, Обид Жалилов, Александр Хвиля, Машраб Юнусов, Жўра Тожиев.\nЁхуд шоир, савдогар ва Европага танилган табиб\nФурқатнинг ўз ватанидан кетиб, Ёркентда ижод қилгани ва у ерда вафот этганини аксарият адабиёт мухлислари яхши билишади. Фақат бир савол ҳамиша жавобсиз қолмоқда. Фурқат нега, нима сабабдан муҳожирликка кетган? Унинг ўн саккиз йиллик мусофирликдаги ҳаёти қандай кечган? Бизнинг ушбу мақоламиз ана шу саволларга жавоб топишга уринишдир…\n1859 йилнинг 1 мартида қўқонлик савдогар мулла Холмуҳаммад оиласида дунёга келган фарзандга Зокиржон дея исм қўйишди. Уларнинг оиласи қадим шаҳарнинг «Ғишт кўприк» гузарига қарашли «Эски Бешариқ» маҳалласида яшарди. Адабиётга иштиёқманд отасидан шеър илми борасида дастлабки сабоқларни олган, маҳалласидаги мактабда савод чиқарган, Қўқондаги «Моҳларойим» мадрасасида таҳсил олган йигит вақтлар ўтиб, шоир сифатида ўзига Фурқат тахаллусини танлади.\nЎша давр таомилига кўра, шоирлик касб эмас, илҳом жўш урганда шеър ёзадиган, тирикчилик орасида кечадиган адабий машғулот эди. Масалан, Фурқатнинг замондошларидан бўлган Завқий Қўқон бозорида раста оқсоқоли бўлиб ишлар, Мулла Қўшоқ Мискиннинг эса Тошкентда дўкони бор эди. Фурқат ота касби савдогарликни танлаган. У ҳатто, тирикчилик сабабли, мадраса таҳсилини ҳам тугатмай, Янги Марғилонда дўкон очган тоғаси Раҳматулланинг ёнида юриб, чит савдоси билан шуғулланди. «Янги Марғилон шаҳрида бир мунча замон анинг (яъни тоғасининг-У.Б) бирла дўконда савдо айлаб, баъдазон ўзумға махсус бир дўкон қилдим. Икки-уч йил савдо қилиб, бирмунча дунё маҳсулим бўлди», дея ёзганди у кейинчалик. Бу шаҳарда у Муҳаммад Шариф исмли дўстининг ёрдами билан дўкон очади ва бу ҳақида: «чой ва дигар ашёлар савдосиға дўкон очтим. Рўзона савдоға мутарассид ўлуб, шабона ҳужрада китоб ва қоғозға машғул ўлдум», деб ёзганди.\nҲа, Фурқат Янги Марғилонда ва Тошкентдаги мусофирлик пайтларида қийналиб, мадраса ҳужраларида яшаб, минг машаққатлар билан ҳаёт кечирса-да, ижод қилишдан чекинмади. Хўжандлик шоирлар Тошхўжа Асирий, Фахрий Рўмоний, Маҳжур Хўжандий, Маҳзун Хўжандий, Қорийлар, қўқонлик Муқимий, Завқийлар билан танишди, ижодий мулоқотларда бўлди. Айниқса, Фурқатнинг 1889 йили Тошкентга келиб, Эшонқул додҳо мадрасасидаги ҳужрага жойлашиб, бу азим шаҳарда яшай бошлаши шоир ижодига катта таъсир ўтказди.\nУ аста-секин Остроумов, Наливкин, Градусов, Митропольский, Назаров, Самойлович сингари рус журналистлари, олимлари, ўқитувчилари билан танишиб, рус тилини оз-моз ўрганиб олди.\nГимназияларда, театрда, «Туркистон вилоятининг газети» таҳририятида бўлиб, ижодкорлар даврасига кириб борди. Шулар таъсирида «Гимназия», «Суворов» каби шеър ва достонларини яратди. Фурқатнинг рус адабиёти билан танишиши, рус олими ва ўқитувчилари билан қилаётган ҳамкорлиги, афсуски, баъзи маҳаллий мутаассиб руҳонийларни дарғазаб қилган эди. Улар Фурқатни «кофирга айланмаслик тўғрисида» оғзаки огоҳлантириб қолмай, дўқ-пўписали мактублар битдилар, турли қўрқитиш усулларидан фойдаландилар. Мутаассиблар назарида, халқ ҳурмат қиладиган шоирнинг руслар билан яқин ҳамкорлиги «кенг миқёсда кофирлашувга сабаб бўлиши мумкин» эди. Шу боис, уни «тўғри йўл»га солишга уриндилар. Аммо Фурқат мутаассиблардан чўчимай, руслар билан ҳамкорлик қилди, ижодини давом эттирди. Фурқатнинг бизгача сақланиб қолган сурати ҳам, Тошкентдалик пайтида, рус гимназиясининг расм, ҳуснихат, чизмакашлик фани ўқитувчиси Дмитрий Назаров томонидан олинган. Фурқат бу ердалик пайтида касалланиб қолганида ҳам табибларга эмас, гимназия шифокори Е.И.Градусовга мурожаат қилиб, унинг муолажаларидан шифо топган. Г.А.Митропольский шоирнинг шеърларини рус тилига таржима ҳам қилган.\nФурқат Хожа Аъзам, Зуҳур, Мансурқори, Тўйчиҳофиз, Инъомхўжа, Маҳмудхўжа каби тошкентлик санъаткорлар, Шарифхўжа, Муҳиддинхўжа, Абдусатторхон сингари амалдорлар билан ҳам ошно тутинди.\nФурқат ўткир ҳажвчи ҳам эди. Шу боис, ўз шеърларида мутаассибона қилиқли кишиларни, саховатдан узоқ бойларни ҳажв қилиб ҳам турган. Бу эса уларнинг Фурқатга тазйиқ ўтказишига сабаб бўлди. Фурқат, ҳатто Туркистон генерал-губернаторининг адъютанти Николай Грандукни ҳажв қилиб шеър ёзди ва газетада босишмагач, ундан беш-олти нусха кўчиртириб, ҳар ерга ёпиштириб чиқди. Бу ҳолат унинг мустамлакачилар томонидан қаматилишига асос бўлмоғи мумкин эди. Бир томондан руҳонийларнинг тазйиқ ва қўрқитишларидан безгани, иккинчи томондан адъютант Николай Грандукни ҳажв қилгани учун қамалиш эҳтимоли борлиги боис, қочишга қарор қилди. Фурқат (айрилиқ ва жудолик маъносини берувчи сўз) тахаллусини танлаган шоир шу тариқа ҳақиқатан ҳам ватанидан айрилиб, муҳожирликка кетди.\n«Отилмоқлиги ёки қамалмоқлиги турган гап эди…»\nҒафур Ғуломнинг «Қизил Ўзбекистон» газетасининг 1948 йил 9 июндаги «Унутилмас кишилар тўғрисида» номли мақоласида ёзилишича, «Тарихда шуниси аниқдирки, Фурқат отилмоқлиги ёки қамалмоқлиги турган гап эди. Ўз мудҳиш тақдирини англаган шоир қочишга мажбур бўлди».\nФурқат 1890 йилнинг охирларида Тошкентдан қочиб, олдинига Самарқанддаги дўсти Мирзо Бухорийнинг уйига боради. У ердан эса Бухоро, Марв, Ашхобод, Боку, Тбилиси, Ботуми орқали Истанбулга ўтади. У ердан Макка ва Мадинага йўл олади ва исломнинг бешинчи шартини бажариб, ҳожилик шарафига эришади.\n1891 йилнинг декабридан 1892 йилнинг март ойларига қадар Болгария ва Грецияда, сентябр ойида эса Ҳиндистонда бўлади. Ҳиндистоннинг Кашмир вилоятида эканлигида асли қўқонлик Ҳожи Аҳмаджоннинг уйида истиқомат қилади. Шу ерда у Мулла Саъдулла исмли ёркентлик киши билан танишиб қолади. Мулла Саъдулла ҳам шеъриятга ҳавасманд киши бўлиб, Фурқат сингари ўз қишлоғидаги амалдорларни қоралаб ҳажв ёзган, шу боис улар тазйиқидан қочиб, мусофирликда юрган эди. Мусофирлик ва адабиёт, айниқса, ҳажв боис қочқинлик уларни яқинлаштирди. Шу тариқа икковлон маслаҳатни бир ерга қўйиб, Ёркентга келишга қарор қилдилар. Лодох йўли орқали Хўтан ҳудудидаги Сонжу, Қўшшоғ туманларидан ўтиб, Қирғалиққа, у ердан эса Пускомга келиб, Мулла Саъдулланикида меҳмон бўлишди. Кейин яна йўлга чиқиб, Ёркентга келдилар.\nФурқат Ёркентдалик пайтида Жомъе масжид олдидаги Кичик кўлбоши маҳалласидаги Ҳаким охун деган кишиникида ижарада яшаган. Асли қўқонлик бўлган Комилжонбой, Зайнул Обидхонлар билан дўст тутиниб, улар ёрдамида иқтисодини яхшилашга уринади. Сўгат Сарой меҳмонхонаси олдида Ҳиндистондан олиб келинган дорилар сотиладиган дўкон ва дурадгорлик устахонаси очади. Лекин халқнинг ижтимоий аҳволи пастлиги туфайли касодга учрайди. Шундан кейин у адабий базмларда танишиб қолган Азизбек деган кишининг таклифи билан Қирғалиқ мавзесига бориб тижорат билан шуғулланади. Азизбек унга 200 сар пул қарз беради. Ана шундан кейин Фурқатнинг иқтисодий аҳволи яхшиланиб кетган.\nTeg(lar) FurqatYo'ldosh A'zamovYoqub Ahmedov\nOtabek Safarov. Ijod zavqi va mashaqqatlari ( Shukur Xolmirzayevning romanlari)\nYasusi Inoue (Yasushi Inoue). Jilvagar to’ticha. Hikoya\n10 may — Аtoqli rejissor Yo’ldosh A’zamov tavallud topgan kun.


Бош вазир ўринбосари Беҳзод Мусаев соғлиқни сақлаш вазири этиб тайинланди - Daryo\n15:54, 11.11.2021 33292\nБош вазир ўринбосари Беҳзод Мусаев соғлиқни сақлаш вазири этиб тайинланди\nЎзбекистон Президентининг тегишли фармони билан бош вазир ўринбосари лавозимида ишлаб келган Беҳзод Мусаев соғлиқни сақлаш вазири этиб тайинланди. Бу ҳақда вазирлик матбуот хизмати хабар берди. Аввалроқ Олий Мажлис Қонунчилик палатаси депутати Расул Кушербаев депутатлар Мусаевни соғлиқни сақлаш вазири лавозимига тасдиқлаш бўйича қарор қабул қилганини ёзган эди.\nМаълумот учун, Беҳзод Мусаев 1973 йилда туғилган. 1995 йилда Тошкент давлат иқтисодиёт университетини, 2004 йилда эса Президент ҳузуридаги Давлат ва жамият қурилиши академияси қошидаги Олий бизнес мактабини тамомлаган. Иқтисод фанлари номзоди.\nУ меҳнат фаолиятини 1995 йилда Ўзбекистон Ташқи иқтисодий фаолият миллий банкида бошлаган. 1998—2002 йилларда Молия вазирлигида ижтимоий соҳани молиялаштириш бош бошқармаси бошлиғи каби масъул лавозимларда ишлаган. 2002 йилда Ҳисоб палатасида фаолият кўрсатиб, 2006—2010 йилларда Ҳисоб палатаси раиси бўлган. 2010 йилда Давлат солиқ қўмитасидаги фаолиятини бошлаган Мусаев 2010—2011 йилларда ва 2018 йилнинг мартидан декабригача бўлган муддатда ДСҚ раисининг биринчи ўринбосари, 2018 йил майидан 2020 йил майигача Давлат солиқ қўмитаси раиси лавозимида ишлаган.\nБеҳзод Мусаев 2020 йил 13 майдан бери бош вазирнинг ижтимоий ривожлантириш масалалари бўйича ўринбосари лавозимида фаолият юритиб келаётган эди.\n«Соғлиқни сақлаш тизимида ҳамма учун таниш бўлган Беҳзод Мусаев бир ярим йил давомида тиббиёт соҳаси вакиллари билан яқин ҳамкорликда фаолият юритиб келган», — дейилади хабарда.\nЭслатиб ўтамиз, 2020 йилнинг июлида соғлиқни сақлаш вазири Алишер Шодмонов Республика ихтисослаштирилган кардиология илмий-амалий тиббиёт марказида стационар шароитда даволанган вақтида Беҳзод Мусаевга унинг вазифасини бажариш юклатилган эди.\nАввалроқ соғлиқни сақлаш вазири Абдуҳаким Хожибоев лавозимидан озод этилгани ва у Ўзбекистон касаба уюшмалари Федерациясига ўтиши кутилаётгани тўғрисида хабар берилганди.\n22:35, 24.04.2022 84696\n07:30, 21.04.2022 100991\n14:48, 23.04.2022 78165\n07:30 Бугун 324\n07:09 Бугун 1105\n06:50 Бугун 1671\n06:29 Бугун 2586\n08:24, 18.05.2022 51574\n14:53, 18.05.2022 49741\n22:45, 17.05.2022 40931\n07:30, 18.05.2022 34876


ЎзА - “Биз барча шерикларимиз билан тинчлик, тараққиёт ва фаровонлик йўлида ҳамкорликни кенгайтиришдан манфаатдормиз”\nЎзбекистон Республикаси Президенти Шавкат Мирзиёевнинг 23 сентябрь куни БМТ Бош Ассамблеясининг 75-сессиясидаги нутқи халқаро ва минтақавий аҳамиятга молик қатор муҳим ташаббус ва таклифлар баён этилгани билан эътиборли бўлди. Жумладан, давлатимиз раҳбари мамлакатимизда диний эркинлик борасида вазият кескин яхшилангани, миллатлараро тотувлик ва динлараро бағрикенгликни янада мустаҳкамлаш доимий муҳим вазифа эканлигини қайд этди.\nДарҳақиқат, диний эркинлик бўйича кейинги йилларда амалга оширилган ишлар халқимизга, шунинг баробарида халқаро жамоатчиликка ҳам яхши маълум. Бу ўринда диний масалалар бўйича махсус рўйхатда турган шахсларнинг ушбу рўйхатдан чиқарилгани, кўплаб диний маҳбуслар афв этилгани, янги масжидлар очилаётгани, диний таълим олиш учун имкониятлар кенгаяётгани 2020 йилда АҚШнинг халқаро диний эркинлик бўйича комиссияси (USCIRF) Ўзбекистонни “диний эркинлик соҳасида алоҳида хавотирга молик давлатлар” қаторидан олиб ташлаганини эслаш жоиз.\nЎзбекистондаги барқарорлик, давлат ва жамият тараққиётини бугунги кунда мамлакатимизда 130 дан ортиқ миллат ва элат вакилларининг ўзаро тотувлигисиз, 16 диний конфессия вакиллари ўртасида бағрикенглик муносабатларисиз тасаввур этиб бўлмайди. Бинобарин Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясининг бешинчи йўналиши хавфсизлик, диний бағрикенглик ва миллатлараро тотувликни таъминлаш соҳасидаги устувор йўналиш қилиб белгилангани ҳам бежиз эмас.\nМуқаддас динимиз таълимотига кўра, бағрикенг бўлиш иймон белгисидир. Чунки, Аллоҳ таоло муборак каломида “Дин тўғрисида сизлар билан урушмаган ва сизларни ўз юртингиздан (ҳайдаб) чиқармаган кимсаларга нисбатан яхшилик қилишингиз ва уларга адолатли бўлишингиздан Аллоҳ сизларни қайтармас. Албатта, Аллоҳ адолатли кишиларни севар” (“Мумтаҳана” сураси, 8-оят), деб марҳамат қилган.\nАбдулла Авлоний бағрикенглик бўлмаса, қандай оқибатлар келиб чиқиши ҳақида гапирар экан “Қайси бир миллатнинг орасида бирлик кўтарилуб, нифоқ ва адоват ҳукм сурган бўлса ул қавмнинг инқироз дунёсига юзланганлиги тарих саҳифаларидан маълумдир” деб ёзган.\nДавлатимиз раҳбари нутқида минтақа давлатлари ўртасида яхши қўшничилик ва ўзаро ишонч, дўстлик ва ҳурмат муҳитини яратиш бўйича эришилган ютуқлар, қўшни Афғонистонда тинчлик ва барқарорликни ўрнатиш борасида амалга оширилган ишлар ва келгусида бажарилиши лозим бўлган аниқ таклиф ва режалар баён этилди.\nЗеро бу халқимизнинг “Қўшнинг тинч - сен тинч” деган нақлига тўла мос келади.\nАллоҳ тало Ўзининг китобида биз бандалар кимларга яхшилик қилиш лозимлигини уқтириб “Ва Аллоҳ таолога ибодат қилинглар ва Унга ҳеч нарсани ширк келтирманглар. Ота-онага, қариндошларга, етимларга, мискинларга, яқин қўшниларга, ён қўшниларга, ёнбошдаги соҳибларга, кўчада қолганларга ва қўлингизда мулк бўлганларга яхшилик қилинглар. Албатта, Аллоҳ таоло ўзини юқори тутувчи ва одамлар устидан фахр қилувчиларни хуш кўрмас” (“Нисо” сураси, 36-оят), деб марҳамат қилади.\nАгар эътибор берсак, оятда ҳар бир тоифа зикр қилина туриб, қўшни ҳақида уч маротаба қайта зикр қилинмоқда. Демак, шариатимиз кўрсатмалари бўйича ҳам қўшнининг ҳақи буюклиги ояти каримада зикр қилинмоқда.\nМамлакатимиз раҳбари томонидан олиб борилаётган ушбу сиёсат ҳам диний жиҳатдан, ҳам умуминсоний жиҳатдан тўла мос келишини таъкидламоқчимиз.\nБир сўз билан айтганда, давлатмиз раҳбарининг маърузасида қайд этилган барча масалалар ўзининг ўзбекона инсонпарварлик ғоялари билан йўғрилганлиги, қатъий ва мағрур жаранглаши билан ҳам алоҳида аҳамият касб этди.


Аёл қониқиши учун неча минут жинсий алоқа давом етиш керак? - Jinsiy hayot 18+\nAuthor Jinsiy Reading 2 min Views 596 Published by 28.11.2020\nҲар гал шу савол тушганда мен айтиб ўтаман одатда аёлни қониқтириш учун жинсий алоқадан олдин 10-15 дақиқа рамантик суҳбат қилишингиз керак. Шундан сўнгина 5-6 минут аёлга тегиниш орқали ўз мехрингизни билдиришингиз керак. Ўпиш силаш ва ҳакозо.\nАсосий қиладиган ишингиз аёлингизни ехтиросини уйғтиш керак. Ана енди сиз қониқтиришни ярим йўлидасиз. Ишга киришадиган бўлсангиз олат қинни ичига кириши биланоқ вақт ҳисобга ўтади. Сўровлар натижаси шуни кўрсатадики аёллар мунтазам равишда аёлнинг қинига еркакни асбоби кириб чиқиб туриши камида 10 минут бўлиши керак.\nМанашу кириб чиқиб турган пайтда ерни ҳиссиётли ҳаракатлари аёлини еркалаши ёқимли жинсий алоқа қилиши аёлни тезроқ оргасм ҳолатига олиб келишига олиб келади. Демак жинсий алоқани ўзи ҳам номига бўлмаслиги керак.\nҚанчали чиройли қилинса аёлга қанча мехир берилса шунча аёлда тез оргазм пайдо бўлиши кутилади. Аёл бўшанганидан сўнг сиз ҳам бўшалсангиз бўлади. Албатда жинсий томондан биринчи аёл қониқиши керак ундан кейин еркан.\nШу сабабли жинсий алоқани бошида қинга киритишдан олдин ехтирос рамантика қинга киритгандан кейин ҳам ўзингиз ехтиросга берилиб кетманг шуни есдатутингки аёлимни камида 5-10 минут давомида алоқа қилиб қондириб олишим керак деб.


«Афросиёб» электропоездларига техник хизмат кўрсатиш маркази фойдаланишга топширилди | Fayzbog.uz\n02.10.2017 / Маъмурият /\n«Ўзтемирйўлмаштаъмир» шўъба корхонаси ҳудудида юқори тезликда харакатланувчи «Афросиёб» электропоездларга техник хизмат кўрсатиш маркази қурилиб, фойдаланишга топширилди. Бу ҳақда «Ўзбекистон темир йўллари” АЖ ахборот хизмати хабар берди.\nМарказ «Ўзбекистон темир йўллари» АЖ Бошқаруви раисининг 2016 йил 12 февралдаги «Юқори тезликдаги электропоездларга хизмат кўрсатиш цехини қуриш ҳақида»ги буйруғига биноан барпо этилди.\nМарказ учун ажратилган умумий майдон 10909,0 квадрат метр бўлиб, қурилиш майдони 10273,0 квадрат метрни ташкил этади. Узунлиги 253 метр, эни эса 42 метрдан иборат. Лойиҳа доирасида бу ерда энг замонавий ускуналар ўрнатилади. Ҳаракат таркибининг ғилдиракларини чархлаш дастгоҳи, локомотивнинг мураккаб сурилувчи қисмини алмаштириш, электропоездлар вагони ғилдиракларини ва кондиционерларини ечиб олиш, электропоездлар ғилдиракларини текшириш ускуналари шулар жумласидандир. Шунингдек, асосий бинода 2 та 10 тонналик, ускуналарга техник хизмат кўрсатиш хоналарида 2 та 15 тонналик кранлар ўрнатилди.\nМарказда узунлиги 96 метр, эни 9 метрдан иборат маъмурий бино ҳам қад ростлаган. Ушбу бинонинг биринчи қаватида 15 та, иккинчи қаватида 22 та хизмат хоналари мавжуд. Хоналар замонавий жиҳозлар билан таъминланган.\nШу кунга қадар тезюрар электропоездга Ўзбекистон локомотив депоси ҳудудида қурилган таъмирлаш цехида техник хизмат кўрсатилар эди.


“Бегуноҳ” - янги фильмни суратга олиш ишларига старт берилди » PopCorn.uz - Шоу Бизнес олами хақиқати\n“Бегуноҳ” - янги фильмни суратга олиш ишларига старт берилди\nСана: 02.08.2016 1434\nАйни дамда кино оламида янги фильмлар суратга олинмоқда. Улар куз фаслидан бошлаб бирин кетин катта экранлар юзини кўради. Ана шундай картиналар қаторидан яна бир фильм жой эгаллаш арафасида. Ишчи номи “Бегуноҳ” бўлган ушбу картинанинг тасвирга тушириш ишларига куни кеча старт берилди.\nБош ролларда Тўти Юсупова, Барно Қодирова, Умид Искандаров, Йигитали Мамажонов, Беҳруз Тохиров, Ситора Алимжонова, Луиза Расулова ва бошқалар иштирок этган. Мазкур фильмнинг ғоя муаллифи ва продюсер Нилуфар Худойбердиева. Режиссёр Умид Кучкаров, постановкачи режиссёр Малика Тошкенбаева. Тасвирчи Нусрат Ҳусанов. Картина директори Жамолиддин Равшанов.\nМелодрамма жанридаги ушбу фильмда ёшларнинг эрта турмуш қуриши оқибатида келиб чиқадиган муаммоларни ўз ичига олган. Тез кунда мазкур фильмнинг суратга олиш жараёнидан янада батафсил маълумотларни тақдим этишни режалаштирганмиз. Ҳозирча қисқача бўлсада тақдим этилган маълумотлардан баҳра олдингиз. Бизни кузатишда давом этинг.\nЯнги бўлажак юлдуз: Бибинур


17 октябр 2021, Тошкент вақти: 23:10\nОзодликнинг Ozodmikrofonига қўнғироқ қилган, Андижон шаҳрининг Эркин маҳалласида яшайдиган тингловчининг айтишича, унинг газ йўқлиги ҳақида Бош вазир қабулхонасига икки марта ёзган шикояти яна қайтиб газ идораси раҳбарларига юборилган:\n“Бизнинг маҳалла шаҳар марказида бўлса ҳам беш йилдан бери газ йўқ. Қўшни маҳаллада оз-моз бор эди, энди уни ҳам кесиб ташлашибди. Бош вазирга икки марта ёздим. Икки марта ҳам оддий бир газчи келиб, “бекорга овора бўлиб ёзиб юрма, барибир газ берилмайди”, деди. Мен ҳайрон қоламан, агар бир жиддий чора кўрилмаса, ёзган шикоятларимиз яна қайтиб ўзларига келса, у виртуал қабулхонанинг кимга кераги бор?”, дейди андижонлик тингловчи.\nАндижонлик тингловчи шкиоятларининг натижасиз қолаётгани ҳақида\nХоразм вилоятининг Ҳазорасп туманида истиқомат қиладиган пенсионер Қадамбой Матмуродовнинг ёзишича, газ ва электр тармоқлари идоралари унга ва бошқа ватандошларга ёқилмаган газ ва чироқ учун жуда катта қарзларни ёзиб ташлашган.\nҚадамбой Матмуродов ана шу асоссиз қарзлардан давлат кечиб юборишини сўраб, Мирзиёев қабулхонасига беш марта мурожаат қилганини, бироқ ҳеч қандай жавоб ололмаганини айтади:\n“Беш марта мурожаат қилдим. Жим-жит, жавоб йўқ. Битта менга газга 2 миллион, светга деб 4 миллион сўм қарзни илиб ташлашган. Свет ўзи кунига бир-икки соат ёнса, газни узиб ташлашган бўлса, қаердан келади бунча қарз? Мен бир пенсионер одам бўлсам, қаердан тўлайман. Бир мен эмас, аксарият одамларга ана шундай миллион-миллион қарз илиб ташлашган. Мен Бош вазирдан ана шу қарзлардан давлат воз кечишини илтимос қилиб хатлар ёзгандим, аммо жавоб йўқ”, деди Қадамбой Матмуродов.\nХоразмлик Қадамбой Матмуродов


19 август куни бўлиб ўтган умумхалқ ҳашарида тўққиз миллионга яқин фуқаро иштирок этди\n18:30 / 19.08.2017\nЎзбекистон мустақиллигининг йигирма олти йиллик байрами арафасида “Фидойинг бўлгаймиз сени, Ўзбекистон!” шиори остида умумхалқ хайрия ҳашарини юқори савияда ўтказиш мақсадида Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши томонидан тузилган чора-тадбирлар режасида белгиланган вазифалар ижросига изчил киришилди. Бу ҳақда Кенгаш Ахборот хизмати KUN.UZ’га хабар бермоқда.\nҲашарнинг биринчи куни соат 12:00гача республиканинг барча ҳудудларидан олинган маълумотларга кўра, ушбу хайрия тадбирида жами 8 миллион 326 минг нафардан зиёд фуқаро, шу жумладан, 5 миллион 303 минг нафарга яқин ёшлар иштирок этди.\nОдамлар томонидан 18568 гектар майдон ободонлаштирилди, 11662 километр ариқ ва лотоклар тозаланди. 5400 дан зиёд қабристон ва 423 та зиёратгоҳ тартибга келтирилди. Шунингдек, 6 миллион 432 минг тупдан ортиқ дарахтга шакл берилиб, оқланди. Бундай хайрли ишларни амалга ошириш учун жами 8 299 та техника воситаси жалб этилди.\nУмумхалқ хайрия тадбирларида эҳтиёжманд инсонлар, хусусан, Иккинчи жаҳон уруши қатнашчилари, меҳнат фронти фахрийлари ва ногиронлар ҳолидан хабар олиниб, уларга моддий ва маънавий ёрдам кўрсатиляпти. “Ободлик кўнгилдан бошланади” шиори остида ҳашарда 6124 та оиланинг 248878 метр квадрат уй-жойлари таъмирланди. 10396 та эҳтиёжманд оилага, шундан 3010 нафар жисмоний имконияти чекланган фуқарога, якка-ёлғиз кексаларга мурувват ёрдамлари кўрсатилади.\nШароф Рашидов номидаги маҳалла гузари қачон қурилади?


Баҳора Арслонова эрига қандай шарт билан иккинчи хотин олиб беришини айтди - ShouBiz.uz\nЯнгиликлар 19:01 | 15.1.22\n«Эрим ҳам шу гапимга ёпишиб олган», — дейди актриса\nАктриса Баҳора Арслонова спортсмен бўлган эрига қандай шарт билан иккинчи хотин олиб беришини айтди.\nУ отасининг ҳам уч аёли бўлганини, улар ҳамиша аҳил яшаганини айтиб ўтган. Шунингдек, эрига ҳам иккинчи аёл олишига қарши эмаслигини билдириб, фақатгина ёш қизга эмас, қийналиб қолган аёлга ёрдам бериш мақсадидагина уйланиши мумкинлигини қайд этган.\n«Дадамнинг уч аёллари бўлган. Янги йилда ҳаммамиз бир уйда яшаганмиз. Уччала онам ҳам бир-бирини таниган. Ҳозир иккинчи, яъни ўз онам билан учинчи онам дугона. Дадам оламдан ўтиб кетди. Эримга ҳам иккичи хотин олишига қаршимаслигини айтганимдан кейин унга хотинлар кўпайиб қолди. Ижтимоий тармоқлардаги саҳифаларимга ёзишади. Жонимга тегиб кетишди. Биласизми, бу эркак кишининг ўзига боғлиқ. Мен қийналиб қолган аёл бўлса дегандим. Энди ёш қизларни олмайдику ҳеч ким. Манфаат учун эмас, ёрдам учун уйланиши керак. Эрим ҳам шу гапимга ёпишиб олган. Жонга текканини айтдим ва қийналиб қолган аёлга уйланиши мумкинлигини таъкидладим. Кейин кулдилар», — дейди актриса.\nМуқаддас Саъдуллаева Йигиталига иккинчи хотин олиб беришга рози эканини айтди\nАввалроқ Баҳора Арслонова сериал ва кинолардаги ишқий саҳналарга эрининг муносабати қандай эканини айтганди. У эрининг ишончидан чиқмаганини, ундай саҳналарда эса ҳеч нимани ҳис қилмаслигини таъкидлаганди. Шунингдек, актриса эри Шерали Бобоқулов билан ажрашмаганини у билан доим бирга эканини маълум қилганди.


Покистон-Ҳиндистон: муносабатлар таранглашмоқда\n18 май 2021, Тошкент вақти: 12:50\nПокистон Ҳиндистон билан чегарадош ҳудудларда аскарлар сонини кўпайтираяпти.\nПокистон ҳарбийлари қўшинларнинг бир қисми Афғонистонга чегарадош бўлган Вазиристон вилоятидан Ҳиндистон чегараси яқин бўлган Касур ва Сиалкот шаҳарларига кўчирилаётганини билдирди.\nПокистон расмийлари бу мудофаа мақсадида амалга оширилаётган кичик бир тадбир эканини таъкидлаётган бўлса ҳам, бу икки қўшни давлат ўртасидаги муносабатлар таранглашаётгани белгиси сифатида талқин қилинмоқда.\nҲиндистон ўтган ой Мумбай шаҳрида амалга оширилган террор ҳужумлари учун покистонлик жангариларни айблаган. Мувофиқлашган ҳолда уюштирилган террор ҳужумлари оқибатида 170 дан зиёд одам халок бўлган эди.\nПокистон эса Ҳиндистондан ишончли далиллан кўрсатишни талаб қилган. 27 декабрь куни Покистон Бош вазири Юсуф Риза Жилоний ўз мамлакати қўшни давлат билан уруш олиб боришни хоҳламаслигини аммо босқинга қарши туришга тайёр эканини айтди.\nСобиқ Бош вазир Беназир Бхутто ўлдирилганининг бир йиллигини хотирлаш учун ўтказилган маросимда сўзлаган Жилоний дўст мамлакатлар Ҳиндистонни агрессия уюштирмасликка кўндириш учун бор имкониятни ишга солаётганини айтди.\n- Аммо бизнинг қуролли кучларимиз юқори малакали профессионал ҳарбийлардан иборат. Улар ҳар қандай вазиятга тайёр ва мен сизларни яна бир бор ишонтириб айтаманки, биз биринчи бўлиб ҳаракат қилмаймиз. Биз фақат жавоб берамиз, – дея баёнот берди Покистон бош вазири.\nХабарларга кўра, Покистон ҳарбийлари Ал-Қоида ва Толибон жангарилари хавфсиз бошпана топгани айтилаётган Афғонистон билан чегарадош Вазиристон вилоятидан йигирма минг аскарни Ҳиндистон чегараси яқинига кўчиришни режалаган.\nАйни пайтда Покистоннинг ўз қўшинларини Вазиристондан бошқа минтақага кўчириши қабилалар яшайдиган минтақада Ал-Қоида ва Толибон жангариларига қарши АҚШ етакчилигида олиб борилаётган аксилтеррор кампаниясига путур етказиши мумкинлиги айтилмоқда.\nБироқ Исломободдаги юқори лавозимли расмийлар қўшинлар қайта жойлаштирилиши АҚШ етакчилигидаги аксилтеррор амалиётларига таъсир этмаслигини таъкидлаган.\nАҚШ икки қўшни давлатни вазиятни кескинлаштирмасликка чақирди. АҚШ Миллий хавфсизлик кенгаши матбуот вакили Гордон Жондроу Вашингтон расмийлари икки томон кескинликни юзага келтириши мумкин бўлган хатти-ҳаракатдан ўзини тийишига умид қилаётганини айтди.\nЖондроу сўзига қўшимча қилиб АҚШ Покистон ва Ҳиндистон билан мулоқотни давом эттиришини айтди.


Равшан Ҳайдаров: “Финалда ғалаба қозониш учун боримизни бериб ҳаракат қиламиз” - Zamin.uz\n21:15 / 26.01.2018\n— Ушбу учрашув биз учун муҳим ва унда ғалаба қозониб барчани хурсанд қилишни истаймиз. Рақибни қандай жамоа эканини биламиз ва уларга қарши яхши ўйин намойиш этиб, ғалаба қозониш учун бор кучимиз билан ҳаракат қиламиз, — деди Ҳайдаров.\n— Ҳаво ҳарорати совуқ, аммо, бу қиш учун нормал. Биз машғулотларни майдонда ўтказаяпмиз ва ўйин пайтидаги ҳавога кўникиб олишимиз учун ҳаракат қиламиз,- деди Ҳайдаров.\n— Вьетнам ҳимояда яхши ўйнайди ва қарши ҳужумда фаол. Биз рақибни савиясини биламиз. Учрашувга етиб келиш учун жуда кўп куч сарфладик. Футболчилар унинг аҳамиятини билиб турибди. Улар ғалаба учун ҳақиқий жангга тайёрлар. Албатта, насиб қилса, барчага байрам ва яхши кайфият улашиш ниятида майдонга тушамиз, — деди Ҳайдаров.\nМанба:www.the-uff.com “Замин” янгиликларини “Twitter”да кузатиб боринг\nРавшан Ҳайдаров: “Бўлажак учрашувларда ғалаба қозониб мухлисларни хурсанд қилмоқчимиз”\n23-03-2018, 08:26, Спорт\nРавшан Ҳайдаров: "Футболчиларнинг ота-оналарига раҳмат"\n24-01-2018, 21:01, Спорт\n18-01-2018, 20:00, Спорт\nЖасур Яхшибоев: "Хитойга қарши фақат ғалаба учун ўйнаймиз"\n12-01-2018, 07:30, Спорт\nРавшан Ҳайдаров: "Мусобақага энг кучли терма жамоалар жамланган"\n8-01-2018, 23:30, Спорт